رحت لحكيم الهوي ودمعي ع خدي خيوط وشكيت همي الو من شان يشفيني قاس الحرارة طلع دمي بجمر مخلوط خف النبض بالقلب ونشفوا شراييني بلهفة وصفلي الدوا حب وإبر ونقوط قاللي شهر إرتاح ع كعب شي تيني بحضن الطبيعة الهوا بخيط العشق مربوط ولفي هجرني ومضى حزنو على جبيني يمكن ملاك السعد راسم لصدري خطوط وبسهم عالي المدي قاصد ت يرميني مازال حبي كبير جوا القلب مخطوط رح ضل اسكب بكي ت الدمع يعميني و ت الحظ يضحك إلي و ارجع هني ومبسوط دوسي يباس الجفا وبالقلب حطيني بقدملك من الشوق روحي مهر ونقوط بكتب ع اسمك هبة عمري وشقا سنيني